de juliol 2015 | BLOG BARRI DEL PORT DE TARRAGONA\nUna dotzena de vehicles apareixen amb mostres de vandalisme a la Part Baixa\nCarrer Rebolledo. Foto: Blog Barri del Port\nUn nou episodi de vandalisme la passada matinada a la Part Baixa deixa una dotzena de vehicles amb danys diversos, com retrovisors trencats, al carrer Caputxins, Reial i Rebolledo.\nSegons informa el Diari de Tarragona, a les sis del matí d'aquest dijous una patrulla de la Guàrdia Urbana va detectar una dotzena de vehicles afectats, nou al carrer Rebolledo i tres més al carrer Reial. Tan sols un dels propietaris havia presentat denuncia, ubicat al carrer Caputxins. Per ara no hi ha testimonis ni cap veí diu haver sentit ni vist res, i es desconeix si tenen relació uns amb altres.\nEl president de l'Associació de veïns, José Ruiz, també desconeixia els fets ahir en ser informat i comenta al rotatiu que últimament la situació envers el vandalisme està tranquil·la. El passat cap de setmana van ser les festes del barri i aquest episodi s'ha produït entre setmana, en cap nit d'oci nocturn, quan acostuma a succeir.\nObre fins mitja nit un nou supermercat SUMA a tocar de la Plaça de Mitja Lluna\nNou SUMA al carrer Unió, a tocar a la Plaça de\nMitja Lluna. Foto: Blog Barri del Port\nFa algunes setmanes que un cartell al local del que va ser la casa de teixits Coll ho ha anat anunciant. Un nou supermercat SUMA obre al carrer Unió,45 a tocar de la Plaça Prim o de Mitja Lluna i ho fa de dilluns a diumenge de 8h a 24h, la mitja nit.\nD'aquesta manera Grup Miquel continua amb el seu pla d’expansió de la franquícia SUMA amb l’obertura d'un nou establiment a Tarragona. Tot i que a la demarcació i ha un total de 25, amb aquest ara hi ha dos a la ciutat, després que curiosament la resta, com per exemple el que hi havia més amunt del mateix carrer, s'hagin convertit en SPAR, del mateix grup.\nEl nou super compta amb 150 metres quadrats de sala de vendes i donarà feina a sis persones.\nVídeo: Festa 25 anys dels Gegants del Port amb breu història, cercavila i reconeixement als portadors\nPlantada dels Gegants. Foto: Blog Barri del Port\nEmmarcat en les XXVI Festes del Barri del Port, acte de celebració dels 25 anys dels Gegants del Port amb breu història, cercavila i reconeixement als portadors.\nCucafera petita. Foto: Blog Barri del Port\nPodeu ampliar més detalls de la història de Neptú i Afrodita (en aquest enllaç). Els Gegants del Port van comptar amb la Xaranga Tocabemolls qui enguany fan 5 anys i els Gegants del Serrallo que també en fan 25.\nReconeixement als portadors. Foto: Blog Barri del Port\nLes dues formacions van rebre un puzle i ampolles de vi i cava de l'aniversari, com també els portadors en forma de reconeixement junt amb un diploma. Va ser després de la cercavila pels carrers del barri i amb parada a la Plaça dels Carros. en què també hi van formar part la cucafera petita, els gegantons infantils i els manotes Petra i Mariner.\n*Podeu veure les fotos de la festa d'aniversari en -aquest enllaç-\n*Podeu veure més vídeos de les festes en -aquest enllaç-\nPublicat pel Blog del Barri del Port a les: 9:31\nVídeo: Revetlla de Rumbes Canya, divendres i d'Aquarama, dissabte a les XXVI Festes del Barri del Port'15\nRumbes Canya. Foto: Blog Barri del Port\nEl Grup Rumbes Canya va amenitzar la nit del passat divendres a les XXVI Festes del Barri del Port i l'orquestra Aquarama va fer-ho dissabte després del sopar de germanor.\nOrquestra Aquarama. Foto: Blog Barri del Port\nLes dues revetlles van fer gaudir als assistents amb música, ball i gresca. Va ser la nit de dissabte la que va comptar amb més públic tenint en compte que es feia el sopar popular a la fresca i que diumenge és dia no lectiu. La mateixa nit va dur-se a terme el concurs 'El Millor barret' (veure) i també es va sortejar un pernil.\n*Pots veure les fotos de les revetlles en -aquest enllaç-\n*Pots veure més vídeos de les festes en -aquest enllaç-\nPublicat pel Blog del Barri del Port a les: 9:50\nVídeo: Gimcana de jocs Infantil a les XXVI Festes del Barri del Port'15\nImatge d'un dels jocs amb safates i gots d'aigua. Foto: Blog Barri del Port\nUna trentena de nens i nenes van gaudir el passat dissabte a la tarda dels diversos jocs amb que va comptar la Gimcana Infantil de les XXVI Festes del Barri del Port al carrer Sant Miquel amb diverses proves amb globus, aigua i confeti.\nTots els participants a més de gaudir de l'estona, van emportar-se regals i llaminadures.\n*Pots veure les fotos de la Gimcana en -aquest enllaç-\nVídeo: Espectacle de màgia amb Màgic Manu a les XXVI Festes del Barri del Port'15\nUna imatge de l'espectacle. Foto: Blog Barri del Port\nMàgic Manu va oferir un gran espectacle de màgia per a grans i sobretot petits el passat dissabte a la tarda durant les XXVI Festes del Barri del Port 2015 amb diversos números de màgia, humor i entreteniment, omplint de públic el carrer Sant Miquel.\nPots veure un fragment de l'espectacle en el següent vídeo:\n*Pots veure les fotos de l'espectacle en -aquest enllaç-\nEtiquetas: Barri del Port TV, Festes del Barri, Festes i actes del Barri del Port, Noticias del Barrio, Noticies del Barri, Vídeos, Vídeos propios\nVídeo: Musclada Popular i Sorteig de Premis a les XXVI Festes del Barri del Port'15\nEl regidor Pedro Sánchez repartint musclos. Foto: Blog Barri del Port\nUn any més la musclada va acaparar gran nombre de públic al migdia del dissabte durant les XXVI Festes del Barri del Port en que tothom va poder gaudir gratuïtament d'uns bons musclos, un gotet de vermut, i molts d'ells premiats amb adhesiu sota.\nAquells que van trobar gomet al cul del seu got van poder pujar a escenari per triar un dels molts regals de marxandatge preparats, i un altre bon grapat van ser repartits i llançats des de l'escenari a les mans del públic que els aclamava, sobretot la canalla.\nPots veure-ho en el següent vídeo:\n*Pots veure les fotos de la musclada en -aquest enllaç-\nPublicat pel Blog del Barri del Port a les: 9:37\nVídeo: Exhibició d'arts marcials de Mugendo Tarragona a les XXVI Festes del Barri del Port\nUn instant de l'exhibició. Foto: Blog Barri del Port\nEl centre d'arts marcials Mugendo Tarragona, ubicat a la Plaça Ponent, va oferir una completa exhibició el passat dissabte al matí durant les XXVI Festes del Barri del Port, oferint una variada mostra de les tècniques i classes que imparteix el centre tant amb grups d'adults com infantils.\nEn acabar, tot el grup participant va rebre per part de l'Associació de Veïns del Port una placa de reconeixement agraïnt la seva participació.\n*Pots veure les fotos de l'exhibició en -aquest enllaç-\nVídeo: Cercavila Disney, Inflables i Festa de l'Escuma a les XXVI Festes del Barri del Port\nCercavila Disney. Foto: Blog Barri del Port\nLa jornada del passat dissabte durant les XXVI Festes del Barri del Port va omplir-se d'actes amb que els més petits i petites van gaudir com és el cas de la cercavila pels comerços i carrers del barri amb personatges Disney amb que els menuts van poder-se fotografiar. Fins i tot van fer-ho al photocall festiu.\nTambé els inflables, el pinta cares o la tradicional festa de l'escuma amb que nens i nenes van passar-ho d'allò més bé a la vegada que van refrescar-se durant la jornada calorosa.\n*Pots veure les fotos de la cercavila i els inflables en -aquest enllaç-\n*Pots veure les fotos de la festa de l'escuma en -aquest enllaç-\nAna Santos, regidora de la Part Baixa: "Cal reactivar la zona, serà un dels meus objectius, escoltar als veïns i tractar de millorar-la"\nAna Santos durant la seva intervenció al pregó d'enguany. Foto: Blog Barri del Port\nAna Santos, veïna i nova regidora de la Part Baixa ha explicat en una entrevista a Tarragona Ràdio que cal reactivar la zona i aquest serà un dels seus objectius.\n"Escoltaré i canalitzaré les idees i desitjos del veïnat i intentaré que millori" ha declarat Santos, qui també s'ocuparà del Serrallo, Residencial Palau i Verge del Carme. Segons la nova regidora de Serveis a la Persona, "cal canviar el llenguatge amb què ens referim a la Part Alta i Part Baixa" donant a entendre que tot és Tarragona, tot és ciutat.\nSantos, ha fer referència també a les festes que han tingut lloc aquest cap de setmana al Barri del Port on de fet ha estat pregonera junt a l'arquitecte tècnic, Josep Maria Buqueras (veure).\n"És un barri de gent bona"\n"Estic triplement contenta, en primer lloc perquè estem de festa, en segon lloc per haver estat designada regidora del meu barri i en tercer lloc agraïda per haver-me fet pregonera enguany" començava Santos la seva intervenció al pregó. Reconeixent que el seu barri li agrada molt i que viu al carrer Apodaca com van fer els seus avis, Santos considera que aquest "és un barri de gent bona".\nLa seva situació propera al Port, la platja, el patrimoni que hi ha al barri, van ser altres coses que Santos va destacar abans de donar pas a les paraules de Buqueras qui, amant del modernisme, també va fer referència al llegat patrimonial de la zona.\nPublicat pel Blog del Barri del Port a les: 8:49\nLes XXVI Festes del Barri del Port fan vibrar i gaudir més que mai al veïnat amb múltiples actes i assistents\nGran nombre d'assistents a la majoria d'actes. Foto: Blog Barri del Port\nEl Barri del Port ha vibrat més que mai aquest cap de setmana amb les seves XXVI Festes Majors al carrer Sant Miquel, on s'han dut a terme múltiples actes i amb gran nombre d'assistents.\nÈxit rotund i grans valoracions enguany per les Festes del Barri del Port 2015 que en aquesta edició, s'han superat. Així ho ha valorat el president de l'Associació de Veïns del Port, José Ruiz, qui en acabar les festes es mostrava content i satisfet amb el resultat. "La gent ha gaudit i s'ha trobat a gust i això sempre és una satisfacció personal, enguany ha estat superior" declara Ruiz.\nI es que ja el programa festiu es presentava enguany fort i amb bones espectatives, gran promoció mitjançant cartells diversos pel barri i la recuperació i renovació de la revista de festes.\nEspectacles i actes diversos per grans i petits. Foto: Blog Barri del Port\nEntre els actes, han destacat les exhibicions de ball de l'Escola Nou Ritme, d'arts Marcials del centre Mugendo i la màgia del Mag Manu que han acaparat l'atenció del gran nombre d'assistents en tots tres espectacles. També bona resposta les revetlles amb Rumbes Canya i Aquarama o actes per als més petits com l'Animació Infantil, els inflables, la cercavila Disney o la gimcana i el concurs de dibuix amb un gran nombre de petits participants.\nEls actes populars i tradicionals no s'han quedat enrere com és el cas de la xocolatada, la musclada, el sopar de germanor o la festa de l'escuma. Mediàticament els mitjans de comunicació han posat la mirada en el pregó, el càsting 'La Cucafera busca princesa 2015' i la festa d'aniversari dels 25 anys dels gegants del port amb cercavila i reconeixement als portadors.\nÈxit de participació al photocall festiu per on han passat\nmolts veïns i assistents. Foto: Blog Barri del Port\nFins i tot els nous concursos com 'Quina tapa!' o 'El Millor barret', han tingut finalment participació i tan sols 'La torre més alta' i 'L'amic invisible' no van dur-se a terme. També ha destacat durant els tres dies de festa la gran quantitat de premis repartits entre els assistents amb regals de marxandatge diversos tant per a grans com per a petits, alguns repartits i altres sortejats com també un pernil en cadascuna de les nits de revetlla.\nAmb tot plegat les festes han fet gaudir al veïnat qui s'ha mostrat participatiu i satisfet, motius que salden l'esforç i gran treball que hi ha rere l'organització. Cal fer menció també a tot un encert per part d'aquest blog amb el "marc festiu" a mode de photocall on molts veïns i veïnes, polítics, convidats, grans i petits, s'han prestat i s'hi han fotografiat. Ja estan totes les fotos al nostre facebook (veure).\nA continuació un vídeo de resum i balanç per part de Barri del Port TV, el canal de vídeos del barri a Youtube on es van oferint tots els vídeos de les festes.\nVídeo: Concurs 'Quina tapa' i 'El Millor barret' 2015 a les XXVI Festes del Barri del Port\nTapes dels participants 2015\nEnguany les XXVI Festes del Barri del Port han estrenat nous concursos i propostes. És el cas del concurs 'Quina tapa! 2015' que proposava participar amb tres racions d'una tapa creada lliurement per fer llepar els dits del jurat, tres membres de l'A.V.V del Port.\nAquesta convocatòria va comptar amb dos participants, Ariadna Tous i Lluna Garcia qui va resultar finalment guanyadora.\nDos dels barrets dels participants 2015\nPel que fa al concurs 'El Millor barret del Port 2015' va rebre tres creacions, un barret Wollywood (Pilar Budesca), un de planetes de colors (Noel Nadal) i finalment el que va resultar guanyador, una regadora florada (Begoña Fernández). En aquest cas va ser la taula política del sopar de germanor qui va triar-ne un dels tres.\nLes guanyadores dels dos concursos van rebre un lot format per unes carmanyoles, una ampolla de cava i una de vi dels 25 anys dels gegants del Port, per part de Caves Adernats. Així mateix tots els participants van rebre diversos obsequis per haver participat.\nVídeo: Les XXVI Festes del Barri del Port s'omplen de carnaval amb l'exhibició de l'Escola de ball Nou Ritme\nComparsa Nou Ritme fent entrada a les festes del\nL'Escola de Ball Nou Ritme va oferir divendres una espectacular exhibició de ball durant les XXVI Festes del Barri del Port omplint de carnaval i disbauxa el carrer Sant Miquel i deixant bocabadats a tots els assistents.\nL'exhibició va comptar amb èxit d'assistencia. Foto: Blog Barri del Port\nVa ser una de les sorpreses de les festes d'enguany. Ningú esperava que els membres d'aquesta escola ubicada al carrer Reial,54 del barri, arribarien lluint la seva comparsa de carnaval amb què enguany han representat amb èxit el seguici del Rei Carnestoltes per haver guanyat el carnaval de l'edició anterior.\nEl carrer Sant Miquel es va omplir de carnaval. Foto: Blog Barri del Port\nPlomes, color, ball, música i talent van ser els ingredients de l'espectacle dirigit per Marc Pedraza i els seus alumnes de diversos estils i edats. El carrer Sant Miquel, epicentre de la festa, va comptar amb un gran nombre d'assistents fins al punt que va ser necessari demanar que fessin lloc per tal que la companyia pogués fer la seva entrada fins arribar a l'escenari. Un cop allà van seguir oferint diverses mostres de ball que imparteix l'escola.\nEl públic va quedar i va aplaudir sorprès i satisfet, mentre el grup de ballarins i ballarines sobre l'escenari rebia una placa de reconeixement per part de l'.A.V.V del Port com a agraïment per la seva participació i tasca.\n*Pots veure fotos de l'exhibició en -aquest enllaç-\nEtiquetas: Barri del Port TV, Escola Ball Nou Ritme, Festes del Barri, Festes i actes del Barri del Port, Noticies del Barri, Notícies en Català, Vídeos, Vídeos propios\nLa Cucafera ja té nova princesa per fer la baixada a Santa Tecla 2015 (vídeo)\nIrene López, nova princesa de 'La Cucafera Baixa 2015' en l'acte\npresentat per Adrià Recasens. Foto: Blog Barri del Port\nEmmarcat en les XXVI Festes del Barri del Port'15, aquest dissabte a la tarda va tenir lloc l'acte 'La Cucafera busca princesa 2015' com a càsting per escollir la nova nena que farà de princesa a La Cucafera Baixa enguany per Santa Tecla.\nPresentat pel periodista, organitzador de l'acte, i autor del Blog del Barri del Port, Adrià Recasens, i amb tres membres de la Xaranga Tocabemolls com a jurat, Joan Fortuny, Miquel Marchena i Albert Farreró, la convocatòria va comptar amb una desena de nenes de les quals van fer la prova finalment nou.\n"Tenim que felicitar a totes les candidates pel gran nivell, totes ho han fet molt bé i ha costat haver-se de decidir per escollir tres finalistes i una guanyadora" van valorar els Tocabemolls, banda que acompanya la Cucafera durant la baixada des de la seva primera edició.\nMembres de la Xaranga Tocabemolls com a jurat deliberant. Foto: Blog Barri del Port\nLes nenes, d'edats entre 6 i 9 anys, van pujar una per una sobre l'escenari per presentar-se al públic i recitar el poema que prèviament s'havien hagut d'estudiar. Es tracta dels versos que la princesa dirigeix als tarragonins i tarragonines la nit de la baixada als peus de la Catedral. Allà allibera i domestica la bèstia per tal que deixi de menjar persones i llenci caramels, el ritual que segueix i representa la llegenda en l'acte 'La Cucafera Baixa' que enguany arribarà ja a la seva tercera edició.\nUna imatge amb totes les candidates del càsting 2015. Foto: Blog Barri del Port\nDesprés d'una difícil deliberació el jurat va donar el nom de tres finalistes, i per acabar de decantar-se per una, aquestes van haver d'explicar per quin motiu els hi agradaria representar el paper de la princesa. Finalment, Irene López Torres, de 8 anys i provinent de Sant Pere i Sant Pau, va resultar guanyadora i anomenada nova princesa per a 'La Cucafera Baixa 2015'. Aquesta, il·lusionada i contenta, va rebre la corona i el vestit per part de la princesa de l'edició anterior.\nLes tres finalistes. Foto: Blog Barri del Port\nAmb la col·laboració entre altres de FCC, Martina Erviti i Blanca Rullo, les altres dues finalistes, junt a la resta de candidates i la guanyadora, van marxar totes elles obsequiades amb una bossa de regals diversos per haver participat, per part de l'organització, qui valora positivament l'èxit de convocatòria, el nivell de participació i el ressò obtingut.\n*Pots veure totes les fotos de l'acte en -aquest enllaç-\n*Pots veure notícia sobre l'acte i les festes a Tac12 en -aquest enllaç-\n*Pots veure reportatge al programa País Km0 en -aquest enllaç-\nVídeo: Concurs de Dibuix i Animació Infantil, XXVI Festes del Barri del Port'15\nAlguns dels participants. Foto: Blog Barri del Port\nRepartits en tres categories, d'1 a 3 anys, de 4 a 7 i de 8 a 12, fins a una setantena de nens i nenes van participar aquest divendres dibuixant o acolorint als Gegants del Port, pels seus 25 anys, al Concurs de Dibuix Infantil 2015 de les XXVI Festes del Barri del Port, on enguany s'ha ampliat la franja d'edat i a més s'ha estrenat una categoria per adults que podia dibuixar un racó del barri.\nEls tres dibuixos guanyadors de les categories\ninfantils. Foto: Blog Barri del Port\nAmb la col·laboració d'Anglocenter i Grupo Bertolín, tots els participants van rebre un full de dibuix i un estoig de colors, a més d'una capsa de llaminadures i un val per anar al Bowling Diverland, per als més grans, i al Chiquipark El Circo, els més petits.\nEls guanyadors, un de cada categoria, van emportar-se a més a més una bossa de regals diversos.\nLa tarda va anar amenitzada també amb l'animació infantil 'Una d'aventures'.\nVídeo: Xocolatada Popular i Sorteig de Premis a les XXVI Festes del Barri del Port\nRacions de xocolata i coca dolça. Foto: Blog Barri del Port\nPremis per als gots amb enganxina. Foto: Blog Barri del Port\nAquest divendres el carrer Sant Miquel es va tornar a omplir de gom a gom un any més durant les XXVI Festes del Barri del Port i durant la popular Xocolatada amb racions gratuïtes de xocolata calenta i coca dolça per tothom, a més de regals per a tos aquells gots premiats amb enganxina sota.\n*Pots veure les fotos d'aquest acte en -aquest enllaç-\nVídeo: Pregó i Brindis de les XXVI Festes del Barri del Port amb Ana Santos i Josep M.Buqueras\nD'esquerra a dreta Albert Abelló, José Ruiz, Ana Santos, Cristina Guzmán,\nPedro Sánchez i Josep M.Buqueras durant el bridins popular. Foto: Blog Barri del Port\nAquest divendres el Barri del Port va donar tret de sortida a les seves XXVI Festes Majors amb el tradicional pregó que enguany va anar a càrrec d'una banda de la tinent d'alcalde de Serveis a la persona, Ana Santos, veïna i regidora de la Part Baixa, i d'altra de l'arquitecte tècnic Josep M.Buqueras, autor de llibres sobre modernisme, un estil present en edificis del barri.\nLa regidora i pregonera d'enguany Ana Santos durant la\nseva intervenció. Foto: Blog Barri del Port\nUn instant de l'acte. Foto: Blog Barri del Port\nPrèviament van ser presentats els actes i novetats d'enguany per Adrià Recasens, periodista autor del Blog del Barri del Port i presentador a les festes un any més, i la salutació al veïnat per part del president de l'A.V.V del Port, José Ruiz.\nPresentació per part d'Adrià Recasens. Foto: Blog Barri del Port\nEn acabar va tenir lloc un brindis popular per les festes, el barri i els 25 anys dels gegants, a càrrec de Caves Adernats. Moment en que van pujar a escenari altres representats del consistori tarragoní com Cristina Guzmán i Albert Abelló (CiU) o Pedro Sánchez (Ciutadans). No va faltar tampoc el coet d'inici de festes i una tronada.\n*Podeu veure les fotos d'aquest acte en -aquest enllaç-\n*Podeu veure més vídeos de les fetes en -aquest enllaç-\nRestriccions i afectacions de trànsit per festes del Barri del Port 2015\nMapa de restriccions per festes Barri del Port\nDegut a les XXVI Festes del Barri del Port, tall al trànsit i prohibit estacionar des de les 00h d'aquest divendres 24 de juliol i fins al proper dilluns 27 a les 7h del matí en alguns carrers del barri.\nConcretament queda tallat i prohibit l'estcaionament al carrer Sant Miquel en el tram del carrer Nou de Sta. Tecla fins al carrer Rebolledo. També el carrer Misericòrdia entre el carrer Cartagena fins al carrer Sant Oleguer i finalent al carrer Nou de St. Tecla entre St. Miguel i Smith on la restricció s'allarga fins les 15h de dilluns.\nL'escenari es munta aquest divendres 24 a les 8h del matí i es desmuntarà dilluns al matí.\nPublicat pel Blog del Barri del Port a les: 0:14\nMugendo oferirà una gran exhibició d'arts marcials aquest dissabte a les XXVI Festes del Barri del Port\nAquest dissabte 25 de juliol a les 12h i emmarcat en les XXVI Festes del Barri del Port tindrà lloc al carrer Sant Miquel,19 una gran exhibició d'arts marcials per part del centre Mugendo de la Plaça Ponent,11.\nDos grups, un infantil i l'altre adult farà una mostra de l'aprenentatge durant el curs, les tècniques, disciplina, coordinació, formació física, etc. En el cas dels adults també defensa personal, tècniques de combat i armes.\nAquest centre està obert des de fa un any i compta amb més de 200 alumnes inscrits en les seves noves i modernes instal·lacions de fins a 400 metres quadrats totalment equipades amb el material específic per a cada tècnica.\n'Mugendo' és una paraula japonesa que significa ''camí il·limitat''. Amb 25 anys d'experiència, Master Sensei Meiji Suzuki va fundar el primer centre de Mugendo a Londres l'any 1988 i posteriorment van anar-se obrint i expandint per Europa, Estats Units i Àsia.\nEl sistema Mugendo té com a objectiu no tan sols la preparació i defensa física sinó també aconseguir una concentració, confiança, autocontrol i superació personal per a qui el practiquen, sempre en un ambient sa de respecte i disciplina com a valors a impartir.\nEtiquetas: Festes del Barri, Noticies del Barri, Notícies en Català\nLa campanya de sensibilització de recollida selectiva arriba al Barri del Port\nUna informadora al barri veí del Serrallo\nL’Ajuntament de Tarragona ha iniciat aquest passat dilluns una nova campanya de sensibilització de foment de la recollida selectiva de residus municipals, amb la finalitat de complementar la campanya “Separa bé l’orgànica”. Aquesta s’allargarà fins divendres 31 de juliol i arriba al Barri del Port els dies 23 i 28.\nLa Plaça dels Infants (demà 23 de juliol) i la Plaça dels Carros (28 de juliol) seran els llocs del barri on s'instal·laran els punts informatius.\nL’objectiu d’aquesta nova campanya és millorar els índex de la recollida selectiva i informar sobre els horaris per llençar la brossa i altres qüestions de recollida de residus per a mantenir, entre tots, una ciutat més neta.\nAna Santos, designada nova regidora de la Part Baixa, serà divendres pregonera a les XXVI Festes del Barri del Port amb Josep M.Buqueras\nLa nova tinent d'alcalde de Serveis Socials, Ana Santos, serà aquest divendres pregonera de les XXVI Festes del Barri del Port 2015 junt a l'arquitecte tècnic Josep M.Buqueras. Aquest matí, l'Ajuntament ha confirmat que a més, aquesta veïna del barri serà la nova regidora de la Part Baixa.\nTal com s'esperava, per vinculació amb el barri, Ana Santos esdevé des d'avui la nova regidora de la Part Baixa, Serrallo, Residencial Palau (Torres Jordi) i Verge del Carme, zona a càrrec fins ara de Carme Crespo. Així ho ha confirmat l'Ajuntament de Tarragona aquest matí que ha donat a conèixer la designació de les regidories de barri, un fet que ha tardat en donar-se a conèixer.\nLa figura dels regidors i regidores de barri es va crear l’any 2007. Pretén ser un referent de l’Ajuntament que acompanya als veïns de cada zona de la ciutat en el seu dia a dia, treballa a través de reunions, espais de trobada i diferents fórmules que així acordin.\nSantos ofereix el seu saluda al veïnat a la revista d'actes del barri i serà aquest divendres a les 18.15h pregonera junt a Josep Maria Buqueras, arquitecte tècnic i autor de llibres sobre modernisme, un estil present en alguns edificis històrics del Barri del Port.\nSaluda d'Ana Santos\n"Sento aquestes festes com a meves. Aquí —en el Barri del Port o de la Marina o de la Part Baixa de Tarragona—, ha viscut la meva família durant anys i aquí, també, he treballat i m'he relacionat. Les festes són un parèntesi joiós en aquesta vida veloç que moltes vegades portem i en aquest context econòmic complicat que patim.\nPotser sigui una oportunitat per saludar-nos, per mirar i mirar-nos, per reforçar els llaços humans i de veïnatge, perquè voli la imaginació, per jugar petits i grans.\nÉs un acte d’amor envers els i les altres aquest programa d’actes que any rere any munta l’Associació de Veïns del Port de Tarragona amb la col·laboració d’altres institucions, entitats, anunciants i persones. Mai no és fàcil. Enhorabona. Ha estat un gest col·lectiu i bonic".\nPublicat pel Blog del Barri del Port a les: 14:14\nForta baralla entre veïns al carrer Misericòrdia i llançament de torreta pel balcó\nUna dotació del SEM i fins a tres dels Mossos d'Esquadra\ns'hi han desplaçat. Foto: Blog Barri del Port http://tgnbarridelport.blogspot.com\nTres dotacions dels Mossos d'Esquadra han hagut de personar-se aquesta tarda al carrer Misericòrdia del Barri del Port a causa d'una forta baralla de veïns.\nEntorn a les 19h d'aquest diumenge una parella d'aquest carrer s'ha començat a discutir amb la veïna del pis de sota des dels balcons de l'immoble. Una hora més tard, cap a les 20h de la tarda la parella que tornava de fer un tomb s'ha topat amb la veïna i les dues noies s'han enredat fortament caient a terra i estirarant-se dels cabells provocant-se ferides mútuament.\nTorreta impactada sobre un vehicle.\nPosteriorment la veïna del pis de sota, visiblement i segons deien, sota els efectes de les drogues, ha tornat a casa i els ha començat a increpar des del balcó i fins i tot els hi ha llançat una gran torreta que ha impactat contra un vehicle estacionat. Dos nois que estaven a la bora han hagut de sortir ràpidament i més tard han testificat sobre els fets.\nEls Mossos d'Esquadra agafant testimoni de veïns.\nSegons explicava la membre de la parella a veïns, testimonis i als cossos policials, la seva veïna l'ha mossegat. "És una yonki i potser m'ha transmès el sida, Són ocupes i estem farts, ahir nit ja vam haver de trucar a la Guàrdia Urbana per una baralla amb la seva parella i aquesta nit segurament tornarà a repetir-se".\nEls Mossos d'Esquadra han visitat la veïna en qüestió i els seus veïns han assegurat que interposarien una denúncia contra ella. Una dotació del SEM ha atès a la noia per les ferides ocasionades i se l'han endut per fer-li proves mèdiques.\nVídeo: Gegants del Port a la VIII Trobada Gegantera del Serrallo 2015 amb cercavila i ball conjunt pels 25 anys\nFoto conjunta entre Gegants del Serrallo i Gegants del Port,\ntots fan 25 anys. Foto: Blog Barri del Port\nEnguany els Gegants del Port i els Gegants del Serrallo estan d'aniversari i aquest diumenge 19 de juliol han tingut una trobada especial al barri veí on han tingut ocasió de fer-se una foto i un ball conjunt en motiu dels 25 anys dels gegants del dos barris marítims de Tarragona.\nGegants del Serrallo i Gegants del Port aquest matí. Foto: Blog Barri del Port\nEs tracta de la VIII Trobada Gegantera del Serrallo 2015 emmarcat en les festes en honor a la Verge del Carme que tenen lloc aquest cap de setmana i amb la que s'ha dut a terme una cercavila pels carrers del barri dels pescadors.\nEls Gegants del Port durant la Cercavila. Foto: Blog Barri del Port\nNo serà l'única ocasió, ja que el proper cap de setmana serà el torn de les festes del Barri del Port, motiu pel qual es produirà una segona i similar trobada, ja que els Gegants del Serrallo estan convidats.\nCal fer al·lusió a un petit ensurt durant el ball conjunt final per part de Neptú. El gegant del Barri del Port ha caigut (veure vídeo) sense arribar a tocar el terra, agafat i frenat per diversos portadors sense lamentar danys a la peça tot i que sí mal d'esquena al portador d'aquell moment.\nFerran Diago, president de l'A.VV del Serrallo, Dani Porta, cap de colla Gegants\ndel Serrallo i Paco Ruiz, cap de colla Gegants del Port. Foto: Blog Barri del Port\nTret d'aquest ensurt, la jornada ha esdevingut festiva i molt calorosa i ha acabat amb un detall commemoratiu dels 25 anys dels Gegants del Serrallo que Dani Porta, cap de colla i Ferran Diago, president de l'A.V.V del Serrallo han entregat als caps de colla dels gegants convidats, entre ells els del Port amb Paco Ruiz, al capdavant.\nPROGRAMA XXVI FESTES BARRI DEL PORT DE TARRAGONA 2015


Bustamante presenta la seva nova parella: una ballarina d’origen rus\nBarcelona. Dimecres, 9 de maig de 2018\nEl divorci de David Bustamante i Paula Echevarría segueix ocupant titulars. Fa més d’un any que la parella va anunciar que se separaven després d’una dècada junts i una filla en comú, deixant tothom amb la boca oberta en no esperar-s’ho ningú. Des de llavors la polèmica els ha perseguit gairebé sense descans, passant dels rumors d’infidelitat a un punt mort en què es va parlar d’una presumpta reconciliació. La nena és el nexe d’unió entre ambdós, el que faria que no es critiquessin públicament. Però l’aparició estel·lar d’Ares Teixidó va començar a escalfar l’ambient.\nEs va crear un gran rebombori en ser acusada d’organitzar un muntatge venent unes fotos a Diez Minutos entrant a l’edifici del cantant. El càntabre va negar-ho rotundament, no com ella que va deixar la porta oberta des d’un principi. De fet, van acusar la presentadora de trepa i montajista per organitzar presumptament un muntatge perquè parlessin d’ella.\nLa tempesta va passar, però Laura Fa afegia llenya al foc aquesta setmana assegurant a Sálvame que tindria constància que la parella és real, sabent que tindrien “trobades íntimes”. En tot moment va voler deixar clar que es tractaven de relacions esporàdiques, estant el cantant amb altres noies mentrestant.\nDoncs sí, sembla que aquesta última part sí que és veritat. La revista ¡Hola! ha donat un cop sobre la taula en publicar la fotografia definitiva: una de Bustamante anant de la mà d’una noia. Es tracta de la primera prova gràfica de l’inici de la seva nova vida, qui ha seguit els passos de la seva exdona, qui fa uns mesos que surt amb un futbolista.\nEn el cas de l’exconcursant de Operación Triunfo, ha començat a conèixer Yana Olina, una ballarina amb qui ha coincidit durant la seva participació a Bailando con las estrellas. De 30 anys, origen rus i participant d’aquest nou projecte de TVE, sembla que l’espurna ha sorgit aviat. La revista ha indagat a la seva vida i ha descobert que la nova il·lusió de David té un impressionant currículum dins del món de la dansa, sent bicampiona d’Espanya en deu balls o semifinalista a Europa i del món l’any passat.\nA post shared by ⠀⠀⠀⠀⠀⠀⠀⠀⠀ Yαηα ⋆ Oℓιиα (@yanaaolina) on Mar 3, 2018 at 7:09am PST\nA post shared by ⠀⠀⠀⠀⠀⠀⠀⠀⠀Yαηα ⋆ Oℓιиα (@yanaaolina) on Jan 2, 2018 at 1:21pm PST\nA post shared by ⠀⠀⠀⠀⠀⠀⠀⠀⠀ Yαηα ⋆ Oℓιиα (@yanaaolina) on Nov 14, 2017 at 4:26am PST\nJunts formaran parella al programa, lluitant per aconseguir ser el duo que millor balli. La connexió entre ambdós sembla innegable i no han trigat a publicar una foto junts.\nConfirmaran la relació? O mantenen només una estreta amistat?\nFamosos Paula Echevarría, esquitxada per un escàndol de presumpta corrupció Jennifer Navarro\nFamosos Frank Cuesta anuncia haver-se infectat d’una greu malaltia Jennifer Navarro\nTelevisió Aitana i Ana Guerra, de groc a TV3: "Iré de amarillo cuando me dé la gana" Marc Villanueva


Pot d'un dels productes camptarragonins més emblemàtics i distintius en la seva versió vintage, abans de la reforma del disseny. | Almendrina\nJo, jo mateix i l’Almendrina\nAquesta pasta dolça de glucosa i ametlles només serveix per endolcir una mica la vida, i si en voleu gaudir de debò, agafeu-ne una cullerada i fiqueu-vos-la directament a la boca\nper Adrià Targa 11/05/2020 06:00h\nLa trobo en un supermercat, abandonada entre les estanteries buides del confinament. Ara que als prestatges hi falta farina o llevat Royal, alguns peixos abissals de l’alimentació surten a la llum. I entre les joies d’aquest Titànic, l’Almendrina brilla amb un fulgor propi. Aquella pasta d’ametlles que fa uns anys va modernitzar la seva estètica —error— és un dels pocs supervivents d’una època remota.\nEn el meu cas, una cullerada d’aquesta pasta em teletransporta a la casa de les dues tietes àvies del carrer d’Apodaca. Vivien en el que havia estat una perruqueria —un dels establiments més en voga aquests dies— que era el negoci familiar. Era pujar aquelles escales sòrdides, d’argila i fusta, i després entrar en un món de meravella. Només els records més agressius sobreviuen. N’he oblidat les olors, però queda la imatge de l’habitació clara, amb llum d’hospital, on hi havia els miralls i els assecadors per al cabell. Mentre inspecciono aquells estris que desconec i els atribueixo funcions noves i estranyes, com qui visita un museu de la tortura, els meus pares sofreixen —imagino ara— la conversa de compromís amb les tietes, dues senyores que van néixer grans i que no es van casar mai.\nMolt beates, amb el temps comprenc com devien arribar a patir. Hi ha un rosari a les seves mans esblanqueïdes i tremoloses. De què tenen por? L’una amb l’altra es van ajuntar, van tapar-se el forat de la companyia i es van consolar amb les boles del rosari. Què en diria Freud? Ara em tornen a aparèixer aquí, en aquest paràgraf. Reviviu, fantasmes! Heu tornat entre els vius per un moment. Gràcies a què? Gràcies a la bona rebuda que em donàveu, ara l’una, ara l’altra, només creuar la casa de la vella perruqueria. «Vols un got d’Almendrina?» deia, més sovint, la Jani. Tenia una veu d’aviram, el riure de les bruixes. Hänsel, Gretel i jo ens trobem al mateix camí de la caseta del bosc, que culmina a la nevera. La mà tremolosa en treu la llauna de l’Almendrina. Una cullera penetra en el líquid dens, arenes movedisses del record, i en treu una pasterada disposada a dissoldre’s en un got d’aigua, pasta més inconsistent que la vida i allò que lleguem als nostres successors. Que jo us recordi, Mari i Jani, Jani i Mari, per una cullerada d’Almendrina que després em deixaveu llepar, sol a la cuina, mentre els adults parlàveu de les coses dels adults.\nM’imagino que en aquella època jo devia tenir l’edat de Gerald Durrell quan la seva mare va decidir que se l’emportaria, a ell i als seus tres germans, a viure a l’illa grega de Corfú. Una mudança improvisada a l’illa del mar Jònic que va plantar en el petit Durrell la llavor de l’amor pels animals. Gerald va acabar sent zoòleg i tenint la seva pròpia fundació en defensa dels animals. També va acabar alcohòlic i desenterrant records de la seva família només per guanyar alguns dinerons. A Gerald Durrell, al contrari de Lawrence, no li interessava gaire l’ofici d’escriptor. Tant hi fa, perquè llibres com La meva família i altres animals es troben entre les obres més divertides i enginyoses que s’hagin escrit. La traducció catalana (de Josep Julià) va saber abocar al català amb una enorme gràcia l’anglès hel·lenitzat del taxista Spiros i la resta de personatges que poblen el Corfú dels Durrell.\nA Filmin i altres plataformes també hi trobareu les quatre temporades de The Durrells, la sèrie de la BBC inspirada en la trilogia de Corfú. Tot i que la sèrie és entretinguda, em fa l’efecte que hi ha massa amor humà en comparació amb els llibres de Durrell, que realment preferia l’amor per les bèsties. A la primera temporada, i sospito que a les següents també, gairebé tots els personatges s’emparellen, fora del nen, que manté però una sèrie de relacions estranyes amb adults marginats, aquests sí, ben presents en els llibres: un setciències força despistat, un presoner de permís, etc. Tots plegats conformen un mosaic ben ridícul del que som els humans, una espècie que potser és més interessant analitzar amb la fredor del biòleg que amb la passió del literat. Aquesta part li va tocar a Lawrence Durrell, que amb El Quartet d’Alexandria va intentar la quadratura del cercle de l’amor. Un cercle viciós en què encara devia continuar immers molts anys després, quan va escriure El Quintet d’Avinyó.\nEls nombrosos intents frustrats d’aquesta família ens demostren una cosa que ja sabíem: que la literatura no serveix per a res. Tampoc els records no tenen cap utilitat. I menys que totes les coses, l’Almendrina. Si mireu a les indicacions, el productor anuncia que la podeu utilitzar per fer gelats, pastissos i altres meravelles. Res de res. Aquesta pasta dolça de glucosa i ametlles només serveix per endolcir una mica la vida, i si en voleu gaudir de debò, agafeu-ne una cullerada i fiqueu-vos-la directament a la boca. Per què les coses han de tenir una utilitat? Els Durrell ens han brindat grans moments de plaer. La ciència trobarà la vacuna del coronavirus, però només una bona lectura, una sèrie al vespre i una cullerada d’Almendrina ens recordaran per què val la pena seguir vivint.\nAra entenc per què les meves tietes fadrines, que mai no van conèixer l’amor, em donaven aquesta medicina, que devia animar les seves nits solitàries en una perruqueria desballestada. Des d’una illa de l’Eixample de Barcelona, que no s’assembla gaire a l’illa de l’Egeu on comença la primera novel·la de Lawrence Durrell, em poso davant la vella màquina d’escriure i teclejo el títol d’una gran obra inacabada. El Quartet de l’Almendrina queda massa pedant? S’entén, el joc? Sens dubte, si hi ha alguna cosa menys útil que l’Almendrina, però igual de plaent, són els jocs de paraules.\nEl Bitllet | «Tenia tantes ganes de sortir, que prefereixo quedar-me a casa»


Fanlight Catch + Two Keeps - Polished Brass\nHome › Ironmongery › From the Anvil Fanlight Catch + Two Keeps - Polished Brass\n‹ View All Fanlight Window Fittings\nFrom the Anvil Fanlight Catch + Two Keeps - Polished Brass\nFrom £12.85 $17.64 14,35 € £10.71 $17.64 11,96 € ex. VAT ex. VAT inc. VAT inc. VAT From £12.10 $16.60 13,51 € £10.08 $16.60 11,26 € ex. VAT ex. VAT inc. VAT inc. VAT\nRRP: £15.12 $20.75 16,89 € £12.60 $20.75 14,07 € ex. VAT ex. VAT inc. VAT inc. VAT You Save: £2.27 $3.11 2,53 € £1.89 $3.11 2,11 € ex. VAT ex. VAT inc. VAT inc. VAT (15%)\n£12.85 $21.16 14,35 € ex. VAT ex. VAT inc. VAT inc. VAT inc. VAT\n£12.85 $17.64 14,35 € £10.71 $17.64 11,96 € ex. VAT ex. VAT inc. VAT inc. VAT £12.10 $16.60 13,51 € £10.08 $16.60 11,26 € ex. VAT ex. VAT inc. VAT inc. VAT\nCatch: 56mm x 50mm\nKeep: 56mm x 15mm\nPlate: 56mm x 40mm\nThe two keeps allow flush or recessed fitting.\nFor windows opening IN only.\nFinished in Polished Brass (lacquered).\nEmail a Friend From the Anvil Fanlight Catch + Two Keeps - Polished Brass\nAsk a Question From the Anvil Fanlight Catch + Two Keeps - Polished Brass\nPrice match From the Anvil Fanlight Catch + Two Keeps - Polished Brass\nFrom the Anvil Fanlight Catch & Two Keeps - Black\n£11.22 $15.40 12,53 € £9.35 $15.40 10,44 € ex. VAT ex. VAT inc. VAT inc. VAT\nRRP £14.03 $19.25 15,67 € £11.69 $19.25 13,06 € ex. VAT ex. VAT inc. VAT inc. VAT\nFrom the Anvil Polished Nickel Reeded Lever on Rose Set\n£95.86 $131.54 107,06 € £79.88 $131.54 89,21 € ex. VAT ex. VAT inc. VAT inc. VAT\nRRP £119.82 $164.43 133,82 € £99.85 $164.43 111,51 € ex. VAT ex. VAT inc. VAT inc. VAT\nYou Save £17.98 $24.67 20,08 € £14.98 $24.67 16,73 € ex. VAT ex. VAT inc. VAT inc. VAT (-2%)\nFrom the Anvil Aged Brass Reeded Lever on Rose Set\n£87.72 $120.38 97,97 € £73.10 $120.38 81,64 € ex. VAT ex. VAT inc. VAT inc. VAT\nRRP £109.64 $150.47 122,45 € £91.37 $150.47 102,04 € ex. VAT ex. VAT inc. VAT inc. VAT\nYou Save £16.45 $22.58 18,37 € £13.71 $22.58 15,31 € ex. VAT ex. VAT inc. VAT inc. VAT (-2%)


Primorsky Apartments Saint Petersburg Rússia - Ofertes d'hotels amb els MILLORS DESCOMPTES EN LÍNIA Atenció al Client\nPrimorsky ApartmentsUlitsa Turistskaya 24, DIstricte Primorsky, Saint Petersburg, Rússia, 197082 - Veure al mapaNotable7,0Basada en19comentarisPrimorsky ApartmentsVeure més fotosVeure més fotosVeure totes les 29 fotosPuntuació de la ubicació 6,3Veure al mapa6,3Ubicació\nVeure les fotosApartament Estàndard d'Una Habitació (Standar...22 m2plat de dutxaFixa les dates per veure preusVeure les fotosApartament Comfort d'Una Habitació (Comfort O...47 m2plat de dutxaFixa les dates per veure preusVeure les fotosEstudi Estàndard (Standard Studio)24 m2plat de dutxaFixa les dates per veure preusVeure les fotosApartament Estudi (Studio Apartment)31 m2plat de dutxaFixa les dates per veure preus\nDistàncies i informació bàsicaaeroports a prop21 kmAeroport de Pulkovo (LED)21 kmAeroport de Rzhevka (RVH)estacions de tren i autobús2,9 kmEstació de Metro de Staraya Derevnya2,9 kmEstació de Metro de Komendantskiy Prospekthospitals i clíniques3 kmMed Art Medical Centerfarmàcies2,6 kmUniversity Pharmacybotiga de conveniència6 kmFix PriceRetirada d'efectiu1 kmATM\nSobre l'allotjamentDescripcióBen posicionat a DIstricte Primorsky, Apartments On Turistskaya 24 és un lloc ideal d'inici d'excursions a Saint Petersburg. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Apartments On Turistskaya 24 també ofereix moltes instal.lacions per enriquir la seva estada a Saint Petersburg. Les carecterístiques més important de l'hotel inclouen ascensor. Totes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Descobreixi una encantadora mescla de servei profesional i ampla gama de característiques a Apartments On Turistskaya 24.Mostrar mésCaracterístiquesAccés a InternetWi-Fi gratuït en totes les habitacions Serveis i comoditatszona de fumadors Accéss'admeten animals de companyia Disponible a totes les habitacionsassecador de cabellestris de cuinarentadoracalefaccióforn microonesservei de planxacuina americananeveraempolles d'aigua de cortesiaescriptoriplat de dutxa Idiomes ParlatsRus Mostra MenysPolítiquesEls llits supletoris depenen de l'habitació escollida. Consulti la capacitat de l'habitació individual per obtenir-ne més informació.Al reservar més de 5 habitacions, poden aplicar-se diferents condicions i suplements addicionals.Mostrar més


Les residències han de canviar - Línia Nord ed. Barcelonès Nord\nPedro Jesús Fernández|2020-12-10T10:03:02+01:0010 desembre 2020|Línia Nord ed. Barcelonès Nord\nSón moltes les veus que qüestionen el model de funcionament de les residències actuals, així com la seva gestió, ja que no es pot negar ni ocultar les múltiples i estremidores situacions viscudes en moltes d’elles durant aquests mesos que portem de pandèmia.\nÉs evident que, com a conseqüència dels canvis demogràfics i socials, aquests equipaments sociosanitaris han tingut durant els últims anys una major demanda de persones amb distintes patologies i que necessiten una atenció integral i serveis continuats de caràcter personal en funció de la situació de dependència de cada una.\nDavant d’aquesta situació, no és d’estranyar l’aparició i el creixement d’una oferta privada considerable de residències de gent gran en aquests últims temps, ja que la insuficiència de l’oferta pública a causa de la manca de voluntat política dels que tenen la responsabilitat, les competències i els recursos és més que manifesta.\nCom tampoc podem ignorar que l’actual model està esgotat i que la seva mercantilització l’ha fet encara més ineficaç per a les persones grans. Només ha servit perquè les multinacionals i els fons d’inversió hagin aprofitat la situació per fer grans negocis i incrementar els seus escandalosos beneficis a costa de la salut de la gent gran.\nNo s’entén com a Catalunya només el 18% de les residències són públiques, convertint la cura i la salut de la gent gran en un negoci en mans privades, tot el contrari que passa a molts països europeus, com per exemple Suècia, que amb una població una mica superior a la de Catalunya té totes les residències públiques.\nUn dels pioners en les retallades i privatitzacions dels serveis públics va ser el govern d’Artur Mas. Més de 4.500 milions d’euros que els posteriors governs de la dreta catalana no han revertit. Hem de reconèixer que els pressuposts d’aquest 2020 van suposar un avanç per revertir la situació, però són encara clarament insuficients per fer front a les necessitats actuals i recuperar tot el que s’ha perdut. En el cas de les residències, el 2016, de 57.000 places existents només 5.000 (el 8,77%) eren gestionades directament per la Generalitat. A Badalona només tres residències són gestionades per la Generalitat, una xifra clarament insuficient per a una potencial demanda de més de 40.000 persones majors de 65 anys.\nNo podem oblidar que les residències són llocs d’allotjament que faciliten espais de convivència i afavoreixen el desenvolupament de les relacions socials, garantint els drets i el respecte als valors individuals.\nPer això, els governs han d’assumir la seva responsabilitat i, amb independència de les obligacions familiars, “en promouran el benestar mitjançant un sistema de Serveis Socials que atendran els problemes específics de salut, habitatge, cultura i lleure (article 50 de la Constitució espanyola)”, ja que “les persones grans tenen dret a viure amb dignitat (article 18 de l’Estatut d’Autonomia de Catalunya)”.\nNo entrarem a barallar-nos amb el ball de xifres de contagiats i morts a les residències catalanes –a Badalona l’alcalde ha manifestat que és millor no fer públic el que passa a les residències–, però és evident que, en molts casos, la manca de recursos humans i també materials són la causa de moltes morts possiblement evitables, com denuncien molts dels familiars dels avis morts.\nPer això és urgent acordar un Pacte Nacional per un nou model de gestió i de serveis de les residències i elaborar un pla de construcció de noves residències públiques per atendre la demanda i les necessitats de la gent gran i de la societat en general. Un model basat en l’atenció a les persones grans, vetllant pel respecte a la dignitat.\nS’han de construir més residències públiques i s’ha de canviar el model. Com s’ha dit aquests últims dies, l’esperança més gran de vida i la pèrdua de les velles estructures de suport familiar requereixen reformular-ne el funcionament i la seva gestió.


Argonauta - Viquipèdia, l'enciclopèdia lliure\ntripulació mítica d'herois grecs\n(S'ha redirigit des de: Argonautes)\nAquest article tracta sobre els mítics navegants companys de Jàson. Si cerqueu els cefalòpodes , vegeu «argonauta (cefalòpode)».\nEn la mitologia grega, els argonautes (del grec: Αργοναύται) eren els companys de Jàson que, embarcats en la nau Argo, van participar en la cerca del velló d'or en una expedició marítima cap a la Còlquida.\nL'Argo, de Lorenzo Costa\nEl nom d'argonautes prové del nom de la nau que portaven els herois, l'Argo, que significa "la ràpida", i aquesta, alhora, del nom del seu constructor, anomenat també Argos. La història dels argonautes és una de les llegendes més antigues que incorporen nombrosos arquetips i elements comuns en les històries populars: el viatge perillós d'un heroi que és enviat a una missió, per desempallegar-se'n, i se li imposa una tasca impossible de dur a terme, però de la qual surt victoriós gràcies a l'ajuda d'aliats inesperats.\nEl nombre d'argonautes varia. Segons la llegenda, Jàson va poder mobilitzar molts pares de combatents de la guerra de Troia. Va fer proclamar per heralds a tot Grècia que organitzava una expedició cap a la Còlquida, i s'hi afegiren molts herois. Les llistes d'argonautes difereixen les unes de les altres i reflecteixen les diferents èpoques de la llegenda. Es troben llistes en les Epinikia de Píndar, les Argonàutiques d'Apol·loni Rodi, les Argonautica de Gai Valeri Flac, l'anomenada Biblioteca d'Apol·lodor, les Fabulae ('Faules') d'Hyginus Mythographus i en les Argonàutiques òrfiques. En total, circulen uns seixanta noms d'argonautes, dels quals 28 coincideixen en totes les fonts, a part de Jàson, que era el comandant de l'expedició.\n1 Antecedents de l'expedició\n3 Llista aproximativa dels noms dels argonautes\nAntecedents de l'expedicióModifica\nAquest viatge es va dur a terme perquè l'usurpador Pèlias, després de fer tancar a la presó el seu germanastre Èson, rei de Tebes i proclamar-se rei, va saber per un oracle que havia d'anar amb compte amb l'home que només portés una sabata. Jàson va arribar a Iolcos un dia que Pèlias havia organitzat un sacrifici públic en honor del déu Posidó. En desembarcar de la seva nau, Jàson va perdre una sabata. Pèlias, quan ho va veure, es va espantar recordant les paraules de l'oracle, i va demanar a Jàson què faria si fos a ell a qui haguessin donat aquest oracle. Jàson li va respondre que es desempallegaria de la persona en qüestió enviant-la lluny, a cercar el Velló d'Or, i així ho va fer Pèlias. Jàson es va estar cinc dies a casa del seu pare. El sisè dia es presentà a reclamar el poder que legítimament li pertanyia com a fill d'Èson. Llavors Pèlias li demanà que li portés el velló d'or.\nViatge dels Argonautes\nLa nau, construïda per Argos amb l'ajuda d'Atena, es va bastir amb fusta del mont Pèlion, excepte la peça de proa, que era d'un roure sagrat del bosc de l'oracle de Dodona, que havia tallat la mateixa deessa. A aquesta proa, Atena li va donar el do de la parla i de la profecia. L'Argo va sortir de Pagases, que era un port de Tessàlia, entre una gran multitud que havia anat a acomiadar els herois, que van embarcar després de fer un sacrifici a Apol·lo. Els presagis van ser favorables i la interpretació d'Ídmon va ser que tothom tornaria sa i estalvi excepte ell mateix, que moriria pel camí. Van fer la primera escala a Lemnos, en un moment en què les dones de l'illa havien matat tots els homes. Hipsípile va acollir Jàson. Els argonautes es van unir amb elles i els hi van donar fills. D'allà van anar a Samotràcia, on es van iniciar els Misteris òrfics. Després van fer cap al país de Cízic, que els acollí molt bé, però l'endemà, quan van sortir, una tempesta els portà novament a aquell territori. Els Dolions, els habitants del territori, van pensar que eren pirates i els van atacar. Cízic hi va acudir per ajudar els seus súbdits, però la llança de Jàson el va matar. L'etapa següent els portà a Mísia, on Hèracles va anar a cercar un pi per construir un rem, ja que el seu s'havia trencat en la navegació, per la gran força de l'heroi. Però Hilas, un jove que l'heroi estimava i que s'havia embarcat amb ell, va anar a buscar aigua dolça. Vora la font va trobar les nimfes que ballaven. Meravellades per la seva bellesa el van atreure cap a la font on Hilas es va ofegar. Polifem, un dels argonautes, va sentir cridar al noi, i va anar a socórrer-lo. Trobà Hèracles i van buscar-lo tots dos. La nau va salpar de matinada sense els dos herois, ja que el Destí havia volgut que no participessin en l'expedició. Polifem va fundar allà la ciutat de Cios.\nL'Argos va arribar al país dels Bèbrics, que van rebre els argonautes amb hostilitat. Pòl·lux va matar el seu rei, Àmic, i els bèbrics van fugir. Més endavant van arribar a Tràcia, al país del rei Fineu. Aquest era un endeví cec, fill de Posidó, maleït pels déus, ja que no podia arribar al menjar que hi havia en una taula esplèndidament parada. Les Harpies es precipitaven sobre el menjar i en prenien una part, i el que no, l'embrutaven amb els seus excrements. Els argonautes volien que Fineu els expliqués el final del viatge, però Fineu no els volia respondre si abans no el lliuraven de les harpies. Jàson li va dir que segués a taula, i quan les Harpies van arribar, Càlais i Zetes, que eren fills del vent i eren alats, van perseguir-les, fins que aquestes, cansades, van prometre deixar en pau Fineu. L'endeví els va revelar una part d'allò que els passaria. Va advertir-los d'un perill que tenien proper, el pas per les Ciànees (les Roques Blaves), uns escull mòbils que xocaven entre ells. Fineu els va dir que deixessin passar un colom, i si podia passar, que seguissin endavant. Si els esculls es tancaven, els déus no volien que seguissin endavant i caldria abandonar l'empresa. Els va indicar també les principals fites de la seva ruta.\nEls argonautes, després de passar les Ciànees, van arribar al Pont Euxí, al país dels mariandins, on Licos, el seu rei, els va acollir. Allà va morir l'endeví Ídmon, a causa de la ferida feta per un senglar. També va morir el pilot Tifis. Van seguir la ruta passant per la desembocadura del Termodont, vora el qual es deia que vivien les amazones, van costejar el Caucas i van arribar a la Còlquida, a la desembocadura del riu Fasis.\nJàson es va presentar al rei Eetes i li va demanar el velló d'or, que era l'encàrrec que Pèlias li havia fet. El rei no s'hi va negar, però va imposar-li una sèrie de proves: havia de junyir sense ajuda de ningú, dos toros que tenien les peülles de bronze i treien foc pels narius. Aquests toros els havia regalat Hefest a Eetes, i no coneixien el jou. Acabada aquesta prova, Jàson havia de llaurar un camp i plantar les dents d'un drac, que Atena havia donat a Eetes. Medea, la filla del rei, s'havia enamorat de Jàson i el va ajudar a resoldre les proves imposades pel seu pare. Li va donar un bàlsam màgic, ja que Medea era fetillera, per evitar les cremades dels toros, ja que feia invulnerable. Li va dir que de les dents del drac en naixerien homes armats que el voldrien matar. Jàson havia de llençar des de lluny una pedra al mig de tots, i els homes s'enfrontarien els uns contra els altres fins a matar-se. Jàson va superar les proves, però Eetes no va voler donar-li el velló d'or i va intentar cremar la nau Argo. Però Medea va guiar Jàson fins al velló, amb els seus encanteris va adormir el drac que vigilava i Jàson i els seus van córrer cap a la nau i van fugir. Al descobrir Eetes la fugida de Jàson amb la seva filla i el velló d'or, va agafar una nau per perseguir-los. Però Medea, que ho havia previst, havia fet embarcar el seu germà Apsirt, al que va matar i va anar dispersant els seus membres pel camí. Eetes, va voler recollir els trossos del seu fill, i va retardar-se tant que va perdre l'Argo de vista.\nEls argonautes van continuar la ruta, van arribar al riu Istre, que van remuntar fins a l'Adriàtic (en aquella època es considerava que l'Istre feia cap al mar Adriàtic). Però Zeus, irritat per la mort d'Apsirt, va provocar una tempesta que els va allunyar de la seva ruta. La proa de l'Argo es posà a parlar, i va dir que no s'aturaria la còlera de Zeus fins que no fossin purificats per Circe. Van anar a l'illa d'Eea, on vivia la maga. Circe va purificar l'heroi, però es va negar a donar-li hospitalitat. Jàson i els argonautes van marxar, i Tetis, per ordre d'Hera, va fer-los travessar el mar de les sirenes, on Orfeu va cantar una melodia tan bella, que els herois no van ser seduïts pels cants d'aquelles nàiades, excepte Butes, que va anar nedant cap a les sirenes i va ser salvat per Afrodita.\nL'Argo va passar després entre Escil·la i Caribdis, i van arribar a Còrcira, al país dels feacis, on el seu rei, Alcínou, va acollir-los. Quan van marxar, una tempesta els portà cap a la costa de Líbia. Allà van portar la nau sobre les espatlles fins a la llacuna Tritònida, i allà, Tritó, el déu de la llacuna, els indicà el camí cap a Creta. Però allà va morir Mopsos, per la mossegada d'una serp. Quan van arribar a l'illa de Creta, es van trobar amb un gegant, Talos, construït en metall per Hefest, que l'havia regalat a Minos perquè guardés l'illa. El gegant era invulnerable, però tenia al turmell, sota una pell molt gruixuda, una vena que li donava vida. Si la vena s'obria, Talos moriria. Medea va vèncer el gegant amb els seus encanteris, o, segons una altra versió, Peant, pare de Filoctetes, li va travessar la vena amb una fletxa. Al sortir de Creta van trobar-se amb una gran obscuritat, i Jàson va demanar a Hèlios que els mostrés la ruta. Apol·lo va escoltar la seva pregària i els envià una flama, que els mostrà molt a la vora l'illa d'Anafi (illa de la Revelació), una de les Cíclades, on van erigir un temple al Sol radiant. Més endavant van fer escala a Egina, des d'on van arribar a Iolcos. Van portar el velló d'or a Pèlias, després d'un periple de quatre mesos.\nTota la història dels argonautes, és anterior, en el seu nucli primitiu, a la redacció de l'Odissea, on s'expliquen les aventures de Jàson.\nLlista aproximativa dels noms dels argonautesModifica\nÀctor de Fòcida.\nAnceu (fill de Licurg).\nArgos fill de Frixos.\nArgos, constructor de la nau Argo.\nAscàlaf (fill d'Ares)\nAsclepi, el metge.\nAtalanta (altres versions afirmen que Jàson la va expulsar per ser una dona).\nAutòlic (fill d'Hermes).\nCàstor (fill de Tindàreu).\nCoron de Girton.\nEquíon (fill d'Hermes).\nFano de Creta.\nGlauc de Corint.\nÍdmon, fill d'Antianira\nLicos (fill de Dàscil).\nMopsos (fill d'Àmpix).\nPenèleos de Tebes.\nPericlimen de Pilos\nPolifem (fill d'Èlat).\nTeseu (segons altres versions, s'afirma que es trobava a l'Hades en aquells temps).\nTifis, el pilot\nA Wikimedia Commons hi ha contingut multimèdia relatiu a: Argonauta\n↑ «Argonauta». Gran Enciclopèdia Catalana. Barcelona: Grup Enciclopèdia Catalana.\n↑ Schmitz, Leonhard. «Argonautae». A: Willam Smith (ed). Dictionary of Greek and Roman Biography and Mythology (en anglès). Boston: Little, Brown and Company, 1844 [Consulta: 14 juliol 2015 (2015-07-14)].\n↑ Píndar, Odes pítiques 4, 117–187.\n↑ Apol·loni Rodi, Argonautica 1, 20 ss.\n↑ Gai Valeri Flac 1, 353 ff.\n↑ Biblioteca d'Apol·lodor 1, 111–113.\n↑ Hyginus Mythographus, Fabulae 14.\n↑ Argonautica Orphica vers 119 ss.\n↑ Grimal, Pierre. Diccionari de mitologia grega i romana. Barcelona: Edicions de 1984, 2008, p. 48-53. ISBN 9788496061972.\nObtingut de «https://ca.wikipedia.org/w/index.php?title=Argonauta&oldid=27855757»\nDarrera modificació: 24 jul 2021 a les 15:25\nLa pàgina va ser modificada per darrera vegada el 24 jul 2021 a les 15:25.


Ref. No.: 1185559-68


L'Anònima es converteix en l'epicentre creatiu de Manresa amb el FABA · Manresa cultura\nL'Anònima es converteix en l'epicentre creatiu de Manresa amb el FABA\nMés de 3.000 persones passen per l’Anònima al llarg de la jornada artística del FABA\nL’Anònima de Manresa es va convertir dissabte passat en l’epicentre cultural de la ciutat acollint el Festival Artístic del Barri Antic (FABA). Més de 3000 persones van assistir al festival destacat per la seva varietat de propostes escèniques i artístiques i els agents del barri antic com a motor principal. Reivindicar el Centre Històric de Manresa com a node creatiu i cultural i l?Anònima com a fàbrica de creació, han estat els objectius principals del FABA, que ha tingut una molt bona resposta per part del públic en la seva segona edició.\nPersones de totes les edats van gaudir d’una programació artística molt completa, sense deixar que la pluja d’última hora afectés la jornada. 12 propostes escèniques van omplir els dos escenaris del FABA – Espai Mahou i Espai km0 – durant tot el dia a més d’una programació extra que comptava amb poesia, un mercat d’artistes i artesans, el projecte Murs Plàstics, joieria contemporània i d’autor i un espai gastronòmic a càrrec dels paradistes del Mercat de Puigmercadal.\n12 propostes escèniques van omplir els dos escenaris del FABA\nApostant pel talent emergent i latent del Bages, destaca l’aparició de Clazzics, amb Ricard Cots, Pau Lafoz, Joel Díaz i Adrià Mas, el jove quartet manresà que es va atrevir a fusionar el jazz amb l’òpera i que s’estrenaven per primera vegada a dalt els escenaris o Toia, duet format pels manresans Lluís Coll i Jordi Portabella (també membres de Puput), que van oferir un concert únic i exclusiu per al FABA basant el seu discurs en dos pilars: la maquinària industrial i la música clàssica del moment de la construcció de l’obra d’Ignasi Oms i Ponsa. Los Valientes, jove quartet manresà integrat per Roger Rovira, Arnau Polinario, Toni Comino i Oriol Font, també van portar la seva música rock al FABA reivindicant la seva presència, així com l’aparició d’Ara Nescio, el jove (t)raper manresà amb ànima punk i deixos nihilistes.\nDes de la comarca, també ens van portar el micro-teatre T.U.P.P.E.R.S amb les actrius Gaia Bautista i Cristina Pericas i la direcció d’Anna Bertran i Joan Escrivà-Escolà.\nD’altra banda, propostes musicals d’arreu de Catalunya, passant pel País Valencià i Aragó, i ja consolidades dins l’escena alternativa, però que no han tocat mai a la ciutat, també van omplir l’escena del festival. El reconegut Bigott, referent de l’escena alternativa de la Península, va fer viure al públic un directe únic a través de les seves cançons i potent personalitat. The Crab Apples, el quartet de Santa Eulàlia de Ronçana, va fer vibrar Manresa durant el seu primer concert a la ciutat. La veu de Carla Gimeno, la bateria de Mauro Cavallaro, la guitarra de Laia Alsina i la Laia Martí al baix elèctric, han emocionat a tots els assistents amb el seu segon disc “A drastic mistake” (Hidden track records), un treball format per cançons que parlen de contradiccions i errors, entre d’altres.\nRenaldo & Clara, des de Lleida van portar a la ciutat “Els afores” és el seu segon disc, un gran treball ple de llum i de color que va fer enlluernar l’escenari del festival. Des de Berga, Blondie, al costat de blackthoven, segones veus, i babyface, DJ, es va estrenar a Manresa dins la seva nova gira “N93 Tour”.\nEl suculent Mister Rombo va reivindicar les seves sessions DJs acompanyant les “hores tontes” del festival amb la seva música desenfadada i animada que van fer gaudir als assistents de totes les edats.\nParal·lelament i durant la Festa de Presentació del FABA, una setmana abans del festival, i en un escenari molt poc habitual, a l’interior de la parada 33 del Mercat, hi va tindre lloc el concert de les alcoianes Júlia i el manresà Grozza, en una sessió única amb el mercat i els seus productes com a únic motiu de la selecció.\nDes de les 10.00h del matí i fins a les 2.30h de la matinada van passar coses al festival. Un espai gastronòmic a càrrec dels paradistes de Puigmercadal va esdevenir protagonista oferint menjar durant tot el dia.\nD’altra banda, destaca l’èxit de les visites poètiques de l’Anònima, que guiades pel Centre d’Estudis i del Bages i amb el recital de les creacions fetes per l’ocasió de Joana Sargantana, Sergi Perramon i Núria Espill, van permetre descobrir al públic els espais amagats de l’Anònima i conèixer la historia del patrimoni de la ciutat.\nMembres del projecte Murs Plàstics, que fa uns 5 anys que va començar a proposar color sobre la pedra del Barri Antic de Manresa, van posar pintar un dia gris. Els artistes Berni Puig, Elsa Guerra i Randy Tek van crear actuacions plàstiques de llenguatge artístic i urbà durant el dia.\nPedra de Toc, l’associació d’artistes joieres de la zona va portar al FABA joia contemporània i d’autor sota una instal·lació pròpia i única que transmetia la seva vitalitat i força a tota l’Anònima. I és que a partir de la seva construcció, feta amb objectes trobats al carrer, van reivindicar el valor de l’artesania joiera km0.\nDurant tot el dia, el públic també gaudir d’un mercat d’artistes i artesans, amb els Somiatruites, a més d’altres dissenyadors, emprenedors i marques.\nL’artista també ha d’omplir la nevera\nDes de l’organització, es va voler reivindicar la necessitat i desig d’una cultura lliure, però que si és gratuïta deixarà d’existir.\nD’aquesta manera, des del FABA es va explicar que si artistes i organitzadors poden viure del què fan, ens emocionarem amb l’art i la cultura per sempre. Enguany ha estat possible gràcies a l’aposta d’organitzadors, col·laboradors i artistes que han invertit el seu temps sense una finalitat lucrativa, a més de mecenes i col·laboradors. Aquesta edició ha costat al voltant de 13.000€. Per fer-lo sostenible al llarg del temps, caldria destinar 3 vegades més de pressupost.\nEl FABA és un projecte sense ànim de lucre, que vol dir que no persegueix obtenir un benefici econòmic, sinó transformar en positiu l’entorn social i cultural que l’envolta. L’art i la cultura volen passió i treball, com ho vol qualsevol altra feina ben feta. Per això, des del festival ens recolzem amb mecenes que ens ajuden a fer aquest projecte possible.\nDurant la jornada, diversos voluntaris explicaven a través d’uns imants que incloïen la frase “L’artista també ha d’omplir la nevera” els valors que des del FABA es volen transmetre amb l’objectiu de facilitar l’accés lliure a la cultura com a dret i entregar l’Anònima a la creació, reivindicant-la amb un festival artístic.\nEnguany, Mahou, l'Ajuntament de Manresa, Manresa Capital de la Cultura, el Mercat de Puigmercadal i Remsa, han estat els mecenes del festival i han ajudat a fer-lo possible, entre altres col·laboradors.


Web SpeakApps» Blog Archive » SpeakApps a l’EduLearn 2012. SpeakApps at EduLearn 2012\nSpeak Apps sierpień 02, 2012\nEl passat 2 de juliol, SpeakApps es va presentar a la 4t Congrés Anual sobre Educació i Noves Tecnologies Educatives, EduLearn 2012, que es va celebrar a Barcelona. Concretament, el projecte es va donar a conèixer en forma de presentació oral en el marc de la sessió dedicada a les innovacions en l’aprenentatge de llengües. La presentació va ser a càrrec de l’equip de la Universitat Oberta de Catalunya (UOC) i de la Universitat de Groningen (RUG). Si hi esteu interessats, podeu consultar-ne el resum fent clic aquí.\nCelebrada a la Ciutat Comtal del 2 al 4 de juliol, EduLearn 2012 és una trobada de caire internacional per presentar i debatre les darreres novetats en l’àmbit de l’ús de les TIC amb finalitats educatives, l’aprenentatge en línia i les metodologies aplicades en educació i recerca. Organitzat per l’Associació Internacional de Tecnologia, Educació i Desenvolupament (IATED), el congrés va reunir més de 700 participants de 75 països diferents.\nThe SpeakApps project was presented at the 4th annual International Conference on Education and New Learning Technologies, EduLearn 2012, that was held in Barcelona from 2nd to 4th of July. The UOC and RUG team were in charge of an oral presentation within the Language Learning Innovations session. You can check the presentation’s abstract by clicking here. Organised by the International Association of Technology, Education and Development (IATED), the event gathered more than 700 delegates from 75 different nationalities.\n◄ Duais Buaite ag taighdeoir ar thionscadal SpeakApps. SpeakApps Researcher gets Award\nEnthousiaste reacties op SpeakApps op BVNT2. SpeakApps present at BVNT2 ►


Marina - Ja podeu gaudir d'un nou itinerari senyalitzat al Parc de la Serralada de Marina - Notícia - L'informatiu\nConsulteu la web o descarregueu-vos l'aplicació Itineraris Parcs\nJa podeu gaudir d'un nou itinerari senyalitzat al Parc de la Serralada de Marina\nObservatori Astronòmic Tiana. Autora: Laura Martínez Rubio\nDes d’aquesta primavera, tots aquells qui ho vulguin ja poden gaudir d’un nou itinerari al Parc de la Serralada de Marina: 'SL-C 95 De Tiana al turó de Galzeran'. El nou recorregut -senyalitzat i circular- se suma a ‘El Rocar’ i ‘La vall de Montalegre’, els altres dos itineraris que transcorren pel municipi de Tiana.\nEl turó de Galzeran és el punt més alt de tot el Parc i s’eleva fins als 484 metres sobre el nivell del mar. Aquesta nova ruta comença en el Punt d’Informació de l’Observatori Astronòmic de Tiana, indret on es troba un plafó informatiu. Durant tot l’itinerari es poden seguir les fites que marquen el camí SL-C 95 en cadascun dels encreuaments entre les diferents pistes i en el qual durant uns metres se solapa amb el sender de gran recorregut GR 92, que travessa tota la serralada.\n'SL-C 95 De Tiana al turó de Galzeran' és un itinerari circular de dificultat mitjana, de 7,6 kilòmetres de longitud i que es pot fer amb calma en aproximadament dues hores i mitja. El recorregut comença a l’Observatori amb un camí estret que s’allunya de la zona urbana i es comença a endinsar pel bosc mediterrani de pins i petites alzines. Pocs metres més amunt, quan deixem la carretera definitivament enrere, comencem a caminar per pistes més obertes que ja no deixarem fins arribar al cim.\nEn aquest primer tram passarem per diverses pujades que es fan més pronunciades en el moment d’apropar-se a la torre de vigilància d’incendis, que es veu des de qualsevol punt del camí com a element de referència. És un recorregut envoltat de bosc en què de pujada, a la part dreta del camí, es va veient la petita vall que condueix les aigües de pluja cap al torrent de Montcerdà, que s’uneix a la riera d’en Font. A banda, podem gaudir de bones vistes al mar i de les ciutats properes a la costa.\nEl peu de la torre de vigilància d’incendis esdevé un lloc ideal per descansar i per poder observar aus rapinyaires en migració, depenent de l’època de l’any que es visiti. Una mica abans d’arribar a la torre es pot visitar el vèrtex geodèsic que marca el punt oficial més elevat.\nDe baixada es passa pel mirador dels Nou Pins des del qual hi ha grans vistes de la serralada Litoral, el Montnegre i el Corredor i el massís del Montseny. El camí condueix buscant la baixada natural de les aigües pel torrent de Montcerdà, cosa que es pot apreciar degut a l’aparició progressiva de vegetació com les canyes (indicadors inequívocs que existeix una zona humida a prop sota terra) que trobarem sobretot apropant-nos de nou a la població de Tiana, per tornar a l’Observatori, on finalitza aquest itinerari.\nFont de la informació: Ajuntament de Tiana\nCategoria: Marina, Educació ambiental, Educació ambiental,\nItinerari senyalitzat 'SL-C 95 De Tiana al turó de Galzeran'\nItineraris senyalitzats al Parc de la Serralada de Marina\nItineraris Parcs - aplicacions mòbils de la Xarxa de Parcs Naturals\nEl pas a la fase 2 permet sortir a passejar i fer esport a la regió sanitària\nLlaés, baumes del Teixidor i Mare de Déu de la Cau\nSanta Maria de Besora i Llaés Santa Maria de Besora i Llaés\nEl relleu de la Serra de l'Obac


La dona havia demanat tancar el cas perquè patia «indefensió» i el seu exmarit no estava legitimat per denunciar-la\nDavid i Antonio David Flores li reclamen més de 8.000 euros després de tres anys i mig sense pagar la pensió al seu fill\n18 de de juny del 2021. 08:33\nRocío Carrasco continuarà sent investigada per no pagar la pensió al seu fill David. El fiscal Ortiz García, encarregat del cas al jutjat número 3 d’Alcobendas, ha rebutjat els dos recursos presentats per la dona en sengles escrits datats el 9 de juny i als quals ha tingut accés EL PERIÓDICO.\nEls dos escrits rebutgen la petició de Carrasco que la investigació contra ella fos anul·lada. La filla de Rocío Jurado havia al·legat que patia «indefensió» després de la denúncia que el seu exmarit, Antonio David Flores, va presentar contra ella en els quals l’acusa de no pagar els 200 euros mensuals al seu fill David, una cosa a la qual està obligada des de gener de 2018 per una decisió judicial.\nTambé havia demanat la nul·litat del cas perquè qui havia posat la denúncia contra ella no havia sigut el seu fill, sinó el seu exmarit, amb qui viu el jove. Per aquests motius, Rocío Carrasco es va negar a declarar davant la jutge el passat 30 d’abril.\nNo hi ha indefensió\nEl fiscal rebutja ara els arguments de Carrasco i considera que el seu exmarit Antonio David Flores està «legitimat activament per interposar denúncia i reclamar el seu pagament via penal». A més, el fill, David Flores, va prestar declaració per videoconferència el 21 de maig i posteriorment es va afegir a la denúncia contra la seva mare. Rocío Carrasco també havia intentat anul·lar la declaració del seu fill al·legant que, a l’haver-se realitzat per aquest sistema li generava indefensió, tot i que el fiscal també ho descarta.\nUn altre dels arguments de Rocío Carrasco, que no havia rebut la notificació de diverses actuacions judicials en el cas, també és rebutjada pel fiscal. En el seu escrit, el representant de l’acusació pública detalla els intents «infructuosos» per fer-li arribar les notificacions per correu. També recull que les citacions li van ser enviades correctament, tot i que en un dels casos es van quedar «sense obrir» a la bústia del destinatari.\nDecideix la jutge\nLa jutge haurà de decidir si recolza la posició del fiscal i continua les investigacions contra Carrasco. Fins i tot podria tornar a citar-la a declarar. La querella presentada inicialment per Antonio David Flores, a la qual s’ha afegit el seu fill David, de 22 anys i que pateix una malaltia genètica, afirma que Rocío Carrasco no ha pagat mai la pensió alimentària al seu fill. «La querellada ha mostrat apatia, desídia, negligència i abúlia respecte a les seves obligacions com a mare, tant afectives com econòmiques, que mai ha satisfet des de la primera resolució judicial referent al cas», es recull en l’escrit presentat davant la jutge.\nLa magistrada va ordenar poc després investigar el patrimoni i els ingressos de Rocío Carrasco per determinar si era insolvent o si havia tingut prou ingressos per pagar la pensió al seu fill, que va ser declarat «dependent econòmicament» per la justícia. Els informes del punt neutre judicial van revelar que Carrasco va declarar uns ingressos d’una mica més de 25.000 euros l’any passat, la gran majoria procedents d’un pagament de l’editora de la revista Hola! L’any anterior, Carrasco havia declarat uns ingressos d’un cèntim d’euro, segons les dades de la investigació. El delicte d’impagament de pensió està castigat amb multa i fins a un any de presó.\nPer la seva part, Antonio David Flores té pendent una denúncia per no pagar la pensió dels seus dos fills quan vivien amb la seva mare. Aquesta causa està molt més avançada i el judici contra ell podria celebrar-se abans que acabi l’any. Està acusat d’alçament de béns, un delicte penat fins i tot amb cinc anys de presó i ha d’ingressar una fiança de 60.000 euros, el deute pendent amb la seva exparella per aquells impagaments.\nDurant l’emissió d’una sèrie documental a Telecinco, Rocío Carrasco el va acusar de maltractaments continuats, una denúncia que ja havia presentat davant la justícia, que va decidir arxivar el cas provisionalment.


Veient 1-12 de 123 producte(s)\nCàpsules amb alt contingut en Fernblock, que des del primer tir augmenten la resistència de la pell al sol, neutralitzar i reparar el dany solar.\nPreu 65,94 €\nTratamiento anti-edad que aporta propiedades reestructurantes, reparadoras y redensificantes.\nComplemento alimenticio para evitar la caída del cabello en mujeres. Enriquecido con ácido hialurónico, que favorece el crecimiento\nComplemento alimenticio formulado específicamente para mujeres elaborado a base de colágeno, ácido hialurónico, vitaminas y plantas\nComplidermol 5 alfa Plus és un suplement dietètic amb una composició específicament dissenyada per prevenir i aturar la pèrdua de cabell tant en homes com en dones\nMinerva d'or col. lagen 10...\nSolgar hialurònic àcid...\nComplement alimentari formulat amb complex d'àcid hialurònic. Es tracta d'un complex que combina una forma especial de col·lagen biodisponible, àcid hialurònic, condroitina sulfat i vitamina C....